इधर, एटीएम खराब बता तीन युवकों ने रिटायर्ड सूबेदार के ~40 हजार निकाले
बैंक से रुपए निकाल कर घर जा रहे पूर्व सैनिक से ~50 हजार लूटे
पुरानाबस स्टैंड के निकट बुधवार की सुबह गांव खडख़ड़ा निवासी सेना में सिपाही पद से रिटायर्ड 75 वर्षीय शेरसिंह यादव पुत्र श्योताज सिंह को लूट लिया गया। स्कूटी सवार दो जने वृद्ध को धक्का देकर फेंक गए और जेब से पचास हजार रुपए ले गए। वह कुंड रोड स्थित पीएनबी से रुपए निकाल कर घर जा रहा था। बैंक से करीब पांच सौ मीटर दूरी पर ही वारदात हो गई। सूचना के बाद पुलिस मौके पर पहुंच गई लेकिन बदमाशों का पता शाम तक नहीं लग सका।
घटना सुबह करीब साढ़े दस बजे की है। इस संबंध में वृद्ध शेरसिंह ने थाने में मामला दर्ज कराया है। इसमें बताया है कि वह अपने पेंशन के रुपए निकालने के लिए पीएनबी पहुंचा। बैंक से पचास हजार रुपए निकले। बैंक द्वारा पांच-पांच सौ रुपए की गड्डी दी गई, जिसे उसने कमीज की पॉकिट में रख लिया और गांव जाने के लिए बस स्टैंड पैदल चल दिया। बैंक से करीब पांच सौ मीटर दूरी पर पीछे से सफेद रंग की स्कूटी आई। जिसे एक अधेड़ उम्र का चश्मा लगाए हुआ व्यक्ति चला रहा था। इसके पीछे एक युवक बैठा हुआ, जिसने उसकी कमीज पर जोर से झपट्टा मारते हुए पॉकिट से रुपए निकाल लिए और उसे धक्का मार कर गिरा दिया। चीखने चिल्लाने पर राहगीर क्षेत्र के कई लोग गए, जिन्हें रुपए छीनकर ले जाने की घटना की जानकारी दी।
^बुधवार को खडख़ड़ा निवासी शेरसिंह से 50 हजार छीनकर भागने के मामले में चोरी की रिपोर्ट दर्ज की गई। बैंक के सीसीटीवी कैमरों की फुटेज लेकर बदमाशों की पहचान की जाएगी। विजयतिवाड़ी, कार्यवाहक थाना अधिकारी
वृद्ध शेरसिंह ने बताया कि उसके बेटे राजू की 2009 में मृत्यु हो गई। राजू की किडनी खराब थी, जिसे किडनी दी गई, लेकिन वह सही नहीं हो सका। अब पुत्रवधू पोते के लिए गांव में मकान निर्माण कराया जा रहा है। इसमें बिजली फिटिंग का कार्य किया जा रहा है। जिससे मजदूरों को रुपए देने के लिए बैंक से रुपए निकाले गए।
पुलिसने खंगाले कैमरे
वृद्धसे रुपए छीनने की शिकायत के बाद पुलिस बैंक पहुंची और सीसीटीवी कैमरों के फुटेज से रुपए छीनने वाले युवकों की पहचान की कोशिश की गई। माना जा रहा था कि युवक कहीं बैंक से ही वृद्ध का पीछा कर रहे हों। सीसीटीवी फुटेज में शेरसिंह 10.18 मिनट पर काउंटर से पांच-पांच सौ के नोट की एक गड्डी लेकर बाहर निकला दिखाई दिया। लेकिन फुटेज के आधार पर रुपए छीनकर ले जाने वाले युवकों की पहचान नहीं हो सकी।
बढ़रही है वारदातें
चारजनवरी को हाईवे मैन चौक पर कल्याणपुरा निवासी मंगलराम यादव से बाइक सवार तीन युवक 15 हजार रुपए छीनकर भाग गए थे। 13 जनवरी को बाड्ढ़ी मोहल्ला निवासी बीनादेवी से मोबाइल पर एटीएम नंबरों की जानकारी कर 50 हजार की ऑनलाइन ठगी की गई। 13 फरवरी को फैक्ट्री श्रमिक उमाशंकर से मोबाइल पर एटीएम के नंबरों की जानकारी कर 79 हजार रुपए की ऑनलाइन ठगी की गई।
बहरोड़. पुलिस अधिकारी को 50 हजार रुपए लूटने की जानकारी देता शेरसिंह।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva